Kichwa: Azimio la Zanzibar 2018: Viongozi wa upinzani Tanzania waafikiana 'kudai demokrasia' kwa pamoja\nKwa kuzingatia jina la hapo juu la makala ya kuwaziwa, fikiria makala.\n
Viongozi hao wameeleza mkutano huo wa Zanzibar kuwa wa kihistoria

Viongozi hao waliahidi kuungana na kuutangaza mwaka 2019 kuwa ni 'Mwaka wa Kudai Demokrasia', na kadhalika wakaahidi kufanya mikutano ya siasa bila kujali katazo la mikutano ya hadhara.

"Ni mwaka ambao tutapambana kuzidai haki zetu zote tunazonyimwa kinyume na sheria na Katiba ya Jamhuri ya Muungano wa Tanzania," taarifa ya pamoja ya viongozi wa vyama hivyo inasema.

"Kama vyama vya siasa vyenye uhalali na vyenye utaratibu uliowekwa rasmi kisheria na kikatiba, tutatangaza rasmi namna na utaratibu wa kufanya mikutano yetu ya hadhara katika kila kona ya nchi yetu, hatutaruhusu katazo haramu na lisilo na mashiko ya kisheria litumike kutuzuia kutekeleza wajibu wetu."

Waliotia saini azimio hilo ni Maalim Seif Sharif Hamad (Katibu Mkuu, CUF), James Francis Mbatia(Mwenyekiti Taifa, NCCR Mageuzi), Oscar Emanuel Makaidi (Mwenyekiti Taifa, NLD), Salum Mwalimu (Naibu Katibu Mkuu - Zanzibar, CHADEMA), Hashim Rungwe Spunda (Mwenyekiti Taifa, CHAUMMA) na Kabwe Z. Ruyagwa Zitto (Kiongozi wa Chama, ACT Wazalendo).

"Tunao wajibu wa kutoa dira kwa wananchi. Tunasema sasa basi, imetosha," walisema.

Maalim Seif: Yanayotokea chini ya Magufuli, hatujawahi kuyaona Tanzania

Viongozi hao walisema madhumuni ya kuandaa kikao hicho cha siku tatu yalikuwa kuandaa mkakati mpya na wa pamoja wa kupambana na hali ya demokrasia kudorora sana Tanzania.

Kwa sasa Kiongozi wa Kambi Upinzani Bungeni Freeman Mbowe ni mahabusu naye Mnadhimu Mkuu wa Kambi ya Upinzani Bungeni Tundu A. Lissu akiendeleza kuuguza majeraha ya kupigwa risasi mwaka uliopita.

Miongoni mwa mambo wanayosema ni dalili za utawala wa kiimla nchini Tanzania ni kufutwa kwa Uchaguzi Mkuu wa Zanzibar wa mwaka 2015 ambao upinzani walidai kushinda; kuzuiwa kwa mikutano ya hadhara na maandamano ya vyama vya siasa na kutekwa na kukamatwa kwa wananchi, wakiwemo viongozi wa kisiasa, waandishi wa habari na wafanyabiashara.

Kadhalika, wametaja shambulio dhidi ya Bw Lissu na uwepo wa sheria mbaya za Habari na Takwimu,...